open-index/open-wikipedia-markdown huggingface dataset:
Marte Prekpalaj

**Marte Prekpalaj,** e lindur më 10 maj 1967, është mësuese dhe aktiviste e njohur nga rajoni i Hasit në Kosovë. Aktualisht, ajo punon si mësuese në shkollën e mesme SHMU "Dëshmorët e Hasit." Gjatë jetës së saj, Marte ka dhënë një kontribut të madh në përmirësimin e jetës së vajzave dhe grave, duke themeluar organizatën "Femrat Vizionare të Shekullit XXI," që fokusohet në edukimin dhe fuqizimin ekonomik të grave, si dhe në barazinë gjinore dhe të drejtat e njeriut 

## Fëmijëria dhe Arsimi 
Marte lindi në fshatin Breg Drini, Has, si fëmija i dytë në një familje me tre vëllezër. Ajo kujton fëmijërinë e saj me dashurinë për leximin, frymëzuar nga koha që kaloi me gjyshen, pasi nëna ishte shpesh e zënë me punët e përditshme dhe kujdesin për vëllezërit. Që në moshë të re, Marte u përball me sfida për shkollimin, pasi komuniteti shpesh dekurajonte arsimimin e vajzave, duke u përqendruar më shumë te martesa. Ajo gjeti mbështetje nga babai, ndërsa nëna përballonte presionin e komunitetit. Marte ishte një nga vetëm tre vajzat që përfundoi shkollën e mesme në zonën e saj, një arritje e madhe për atë periudhë

## Angazhimi në "Motrat Qiriazi" 
Në vitet 1994-1995, Marte veproi në kuadër të organizatës "Motrat Qiriazi," duke luftuar analfabetizmin dhe promovuar arsimimin për gratë dhe vajzat. Përmes kësaj organizate, ajo u angazhua në krijimin e kurseve të edukimit profesional, si rrobaqepësia dhe kompjuterët, dhe ndihmoi në hapjen e shkollave të mesme në Gjonaj dhe Romajë 

## Femrat Vizionare të Shekullit XXI 
Prekpalaj është gjithashtu organizatore e "Femrat Vizionare të Shekullit XXI," një organizatë që synon fuqizimin e grave, sidomos në zonat rurale të Kosovës, përmes arsimimit, pavarësimit ekonomik dhe të drejtave të grave pa dallim moshe apo etnie. Ajo ka ndihmuar në përkrahjen e bizneseve të vogla për gratë në zonat rurale dhe ka organizuar nisma të ndryshme për barazinë dhe mirëqenien familjare.

## Kontributet pas Luftës 
Gjatë dhe pas luftës, Marte mbështeti nisma për hapjen e shkollave dhe bibliotekave në zonat rurale dhe organizoi aktivitete për trajnim të grave dhe vajzave, promovuar arsimimin e tyre në një kohë kur kjo ishte sfiduese nga presioni i komunitetit. Marte ka marrë pjesë në protesta dhe fushata për të mbrojtur të drejtat e grave dhe për drejtësi për ata që humbën të dashurit gjatë luftës. Një nga arritjet e saj ishte organizimi i një kursi për patentë shoferi, që mundësoi 50 grave të rajonit të Hasit të marrin lejen e drejtimit të automjeteve, duke u dhënë më shumë liri dhe mundësi të reja 

Në vitin 2006, Marte mori çmimin "Kreativiteti i Grave në Jetën Rurale" nga Fondacioni i Samitit Botëror të Grave për përpjekjet e saj në fuqizimin e grave rurale  

## Referime
Protesta e grave më 2 mars 1998 në Kosovë

**Protesta e grave më 2 mars 1998** në Kosovë ishte një ngjarje e rëndësishme që shënoi angazhimin e grave në mbrojtje të të drejtave të tyre dhe të komunitetit në një kohë të trazuar. Kjo protestë, ndryshe nga ajo e njohur "Bukë për Drenicën", kishte për qëllim të denonconte dhunën dhe abuzimet që po ndodhnin në Kosovë gjatë periudhës së luftës.

## Konteksti i Luftës dhe Dhuna në Kosovë 
Në fillim të vitit 1998, situata në Kosovë ishte shumë e tensionuar. Forcat serbe kishin intensifikuar operacionet ushtarake kundër popullsisë shqiptare, duke shkaktuar frikë dhe pasiguri. Kjo periudhë shënonte fillimin e një fushate represive që rezultoi në vrasjen e mijëra civilëve dhe shpërnguljen masive të shqiptarëve të Kosovës. Sipas Human Rights Watch, gjatë kësaj kohe, forcat serbe kryen shkelje të rënda të ligjeve humanitare ndërkombëtare, duke përfshirë vrasje dhe abuzime sistematike ndaj civilëve. Në këtë kontekst, gratë, si pjesë e shoqërisë civile, ndiheshin të detyruara të reagonin ndaj kësaj situate kritike.

## Iniciativa dhe Bashkimi i Grave për Protestë 
Iniciativen për këtë protesë e dha Lidhja e Gruas Shqiptare të Kosovës.Protesta përfshinte gra nga të gjitha shtresat e shoqërisë, duke u bashkuar për të kërkuar ndihmë ndërkombëtare dhe vëmendje ndaj situatës së rëndë që po kalonin. Aktiviteti u zhvillua në mënyrë paqësore, me gratë që mbanin pankarta dhe thirrje për ndihmë. Kjo protestë ishte një simbol i guximit dhe vendosmërisë së grave kosovare për t'u bërë zëri i atyre që ishin viktima të dhunës.

## Fuqizimi i Grave 
Mesazhi kryesor i protestës ishte kërkesa për mbrojtjen e grave dhe fëmijëve nga dhuna dhe abuzimi. Gratë kërkonin që zëri i tyre të dëgjohej dhe se ato ishin të gatshme të luftonin për të drejtat e tyre dhe për një jetë më të mirë. Protesta kishte si qëllim gjithashtu sensibilizimin e opinionit publik mbi situatën në Kosovë dhe nevojën për ndërhyrje ndërkombëtare. Aktivistët theksuan se gratë ishin gjithashtu viktima të dhunës seksuale si armë lufte, një fenomen që kishte marrë përmasa alarmante gjatë konfliktit.

Protesta e grave më 2 mars 1998 është një ngjarje historike që tregon forcën dhe guximin e grave kosovare në një periudhë shumë sfiduese. Ajo thekson rëndësinë e angazhimit qytetar në ruajtjen e të drejtave njerëzore dhe promovimin e paqes, duke u bërë një simbol i rezistencës dhe unitetit në Kosovë. Kjo ngjarje jo vetëm që solli vëmendjen ndërkombëtare mbi situatën në Kosovë, por gjithashtu inkurajoi gratë që të vazhdojnë luftën për barazi dhe drejtësi edhe pas mbarimit të konfliktit[.

## Referime
Idadija

**Idadije** (turqisht: *İdadiye*) ishte një shkollë e mesme e lartë osmane e tipit të internatit. Idadijet ishin shkolla në nivelin e gjimnazeve të larta dhe u themeluan me dekretin osman të vitit 1869, sipas të cilit secili qytet me më së paku 1000 familje duhej të kishte një shkollë të tillë.

Idadije ishte një institucion i rëndësishëm arsimor që përgatiste nxënësit për studime të mëtejshme dhe për shërbime publike. Në këto institucione, nxënësit merrnin një arsim të avancuar dhe të gjithanshëm, duke përfshirë lëndë shkencore dhe humanitare.

Këto shkolla ishin një element kyç në zhvillimin intelektual dhe profesional të rinisë së asaj kohe, duke kontribuar në formimin e elitave të ardhshme në fusha të ndryshme të shoqërisë.

Në këto shkolla, mësimi përfshinte lëndë teorike dhe praktike si fizikë, kimi, logjikë, algjebër, trigonometri, kosmografi, kontabilitet, gjeografi, histori etj. Mësimi zgjaste 3-4 vjet. Idadijet u hapën edhe në trevat shqiptare, ku më e njohura prej tyre ishte Idadije ushtarake e Manastirit.

## Shih edhe 
* Iptida
* Historia e arsimit shqiptar

## Referime
Karremi i klikimit

[djathtas|parapamje|365x365px|Shembuj të trilluar të reklamave të stilit "[chumbox", duke përdorur taktika të zakonshme të klikimeve të përdorimit të një boshllëku informacioni për të nxitur kuriozitetin e lexuesit dhe duke premtuar lista me numër të lehtë për t'u lexuar]]
**Karremi i klikimit** (anglisht: *clickbait*) është një term që përshkruan një titull mashtrues, të pasaktë ose provokues në internet të shkruar për të tërhequr vëmendjen dhe për të provokuar një klikim në një lidhje. Titujt zakonisht synojnë rritjen e popullaritetit të një faqe ueb dhe rritjen e të ardhurave nga reklamimi në internet. Kur shkruhen tituj mashtrues, është tipike të paraqiten informacione jo të plota ose të njëanshme, të përdoren fjalë të ngarkuara emocionalisht, duke ngjallur kureshtjen e lexuesve dhe duke provokuar një klikim. Praktika mediatike e ekzagjerimit të rëndësisë së lajmeve dhe tregimeve për të tronditur ose ngjallur interes quhet sensacionalizëm.

## Definimi 
Një karakteristikë kyçe e karremit të klikimit është përfaqësimi jo i denjë ndaj përmbajtjes prapa lidhjes që i paraqitet përdoruesit për ta klikuar lidhjen. Edhe pse nuk ka një definim universal të tij, Merriam-Webster e përkufizon karremin e klikimit si "diçka e dizajnuar për të bërë lexuesit që të dojnë ta klikojnë një link, sidomos kur linku drejton kah përmbajtja me vlerë apo interes të dyshimtë".

## Shembuj 
Titujt bindës tërheqin kureshtjen e lexuesve dhe gjithashtu mund të synojnë të ngjallin një përgjigje emocionale. Për shembull, titulli "Rusia dhe Kina sulmon NATO-n: situata është shumë serioze" mund të ngjallë asociacione me veprime ushtarake, por teksti përmban informacion për një deklaratë të një zyrtari rus që nuk përputhet me përshtypjen dhe tonin e titullit.

**Shembuj të tjerë:**

* Top 5 dietat e reja: Nuk do ta besoni se çfarë funksionon
* Tre gjëra që nuk duhet të bëni për fëmijët tuaj
* E keni përjetuar efektin yo-yo? Zbuloni se çfarë të bëni më pas
* A keni menduar se si të humbni peshë? Ja ku e keni zgjihen
* Nuk do ta besoni se çfarë i bën ky qeni pronarit

## Shih edhe 
* Ligji i Batteridge-it për titujt - një fjalë e urtë mbi pyetjet në tituj kryesorë

## Referime
Divya Deshmukh

**Divya Deshmukh** (lindi më 9 dhjetor 2005) është një mjeshtre e madhe shahu indiane. Ajo ka fituar dy medalje ari dhe një medalje bronzi në Olimpiadën e Shahut për Femra. Ajo gjithashtu ka fituar medalje të shumta të arta në Kampionatin Aziatik, Kampionatin Botëror të Juniorëve si dhe Kampionatin Botëror për të Rinj.

## Jeta e hershme dhe edukimi
Deshmukh lindi në Nagpur në një familje Marathi. Prindërit e saj, Jitendra Deshmukh dhe Namratha Deshmukh, janë mjekë. Ajo përfundoi provimet e saj të bordit të klasës 12.

## Karriera e shahut
Deshmukh u bë Mjeshtre e Madhe e 21-të e Indisë në vitin 2021. Ajo gjithashtu fitoi një medalje bronzi individuale në Olimpiadën e Shahut 2022. Ajo ishte gjithashtu pjesë e ekipit fitues të medaljes së artë FIDE Online Chess Olympiad 2020.

Në vitin 2023, në Almaty ajo fitoi Kampionatin Aziatik të Shahut për Femra. Më pas ajo përfundoi e para në seksionin e shpejtë për femra në Turneun Indian të Shahut Tata Steel. Në turne, ajo mundi Harika Dronavalli, Vantika Agrawal, Koneru Humpy, Savitha Shri B, Irina Krush, dhe Nino Batsiashvili, barazoi kundër kampiones botërore për femra, Ju Wenjun dhe Anna Ushenina, dhe pësoi humbjen e saj të vetme ndaj Polina Shuvalova.

Në shtator 2024 ajo fitoi medaljet e arta ekipore si dhe medaljet e arta individuale në Olimpiadën e 45-të të Shahut në 2024.

## Referime
## Lidhje të jashtme
* Divya Deshmukh karta e vlerësimit në FIDE
* Divya Deshmukh profili i lojtares në Chess.com
Veikkausliiga

dhe Inter Turku në një ndeshje Veikkausliiga në Stadiumi Tammela në Tampere, Finlandë, në gusht 2016.]]
**Veikkausliiga** (finlandisht: ˈʋei̯kːɑusˌliːɡɑ) është liga më e lartë e futbollit në Finlandë. U themelua në 1990, si pasardhës i Mestaruussarja. Liga përbëhet nga 12 skuadra.

## Skuadrat aktuale 
## Kampionët 
## Shënime 
## Referime
Víkingur Gøta

**Víkingur Gøta** është një klub futbolli nga Gøta, Ishujt Faroe. Klubi u themelua në 14 janar 2008 pas një bashkimi midis 2 klubeve: GÍ Gøta dhe Leirvík ÍF.

## Nderimet 
* **Betrideildin: 3**
** 2016, 2017, 2024
* **Kupa e Ishujt Faroe: 6**
** 2009, 2012, 2013, 2014, 2015, 2022
* **Superkupa e Ishujt Faroe****: 5**
** 2014, 2015, 2016, 2017, 2018

## Skuadra aktuale 
*Redaktuar më 13 maj 2024*

## Referime
B36 Tórshavn

**Bóltfelagið 1936**, i njohur gjithashtu si **B36 Tórshavn**, është një klub futbolli nga Tórshavn, Ishujt Faroe. Klubi u themelua në 1936.

## Nderimet 
* **Betrideildin: 11**
** 1946, 1948, 1950, 1959, 1962, 1997, 2001, 2005, 2011, 2014, 2015
* **Kupa e Ishujt Faroe: 7** 
** 1965, 1991, 2001, 2003, 2006, 2018, 2021
* **Superkupa e Ishujt Faroe: 1**
** 2007
* **1. deild: 1**
** 1985

## Skuadra aktuale 
*Redaktuar më 16 korrik 2024*

## Referime
Alfabetarja e gjuhës shqipe

**Alfabetarja e gjuhës shqipe** e njohur edhe me emrin **Alfabetarja e Stambollit** botuar në vitin 1879 është një nga veprat më të rëndësishme që pasqyron përpjekjet e Rilindjes Kombëtare për të ruajtur dhe forcuar gjuhën shqipe si një shtyllë të identitetit kombëtar.

## Përmbledhje 
Në zemër të Rilindjes Kombëtare Shqiptare, një ngjarje e rëndësishme do të shënonte një kthesë të madhe për historinë e gjuhës sonë: botimi i "Alfabetares" së vitit 1879. Ishte viti kur tre mendje të ndriçuara: Sami Frashëri, Jani Vretos dhe Pashko Vasa, bashkuan forcat për të krijuar një vepër që do të hapte një epokë të re për shqiptarët. Në atë kohë, shqipja nuk kishte një alfabet të standardizuar dhe përdorimi i alfabeteve të ndryshme, si ai latin dhe grek, krijonte konfuzion e pengesa për përhapjen e kulturës shqiptare dhe forcimin e identitetit kombëtar.

"Alfabetarja" u krijua si një dritë shprese në këtë errësirë. Me përkushtim dhe vizion të jashtëzakonshëm, tre autorët hartuan një alfabet të bazuar kryesisht në shkronjat latine, të përshtatur me tingujt e shqipes, duke vendosur themelet e një standardizimi gjuhësor. Përmes faqeve të saj, jo vetëm që përcaktuan rregullat e gramatikës dhe përdorimin e fjalorit, por ndërtuan një mjet të fuqishëm për arsimimin e shqiptarëve, duke synuar të mësonin fëmijët dhe të rriturit të lexonin dhe shkruanin në gjuhën e tyre amtare.

"Alfabetarja" përhapet shpejt në të gjithë trojet shqiptare dhe bëhet një mjet i çmuar për mësimdhënie e përhapje të kulturës kombëtare. Përmes saj, shqiptarët fillojnë të forcojnë lidhjen me gjuhën dhe identitetin e tyre kombëtar, ndërkohë që ajo shërben si simbol i rezistencës ndaj përpjekjeve për asimilim. Ky libër nuk ishte vetëm një mjet arsimor, por një flamur që ngrihej lart për të bashkuar një popull të ndarë dhe për të treguar fuqinë e gjuhës si një shtyllë e qenësishme e kombit.

Në këtë udhëtim drejt standardizimit, "Alfabetarja e Stambollit" mbetet një gur themeli, një dëshmi e qartë e përpjekjeve të shqiptarëve për të ruajtur dhe zhvilluar gjuhën e tyre. Me kalimin e viteve, ajo u pasua nga përpjekje të tjera, duke kulmuar me Kongresin e Manastirit në vitin 1908, ku alfabeti i bazuar në shkronjat latine u pranua si standard.

Por rëndësia e saj nuk mbetet vetëm në të shkuarën. Ajo na kujton sot rrugëtimin e gjatë që bëri gjuha jonë për të arritur aty ku është, duke na inkurajuar të vazhdojmë ta mbrojmë dhe ta pasurojmë me çdo fjalë të re. Si një valë e fuqishme e frymëzimit kombëtar, "Alfabetarja" na mëson se gjuha është thesari më i çmuar i një kombi dhe se për ta mbrojtur, duhet të luftojmë me të gjitha forcat tona.

## Shih edhe 
* Abetarja shqipe
* Historia e arsimit shqiptar

## Referime
Nihal Sarin

**Nihal Sarin** (lindi më 13 korrik 2004) është një mjeshtër i madh shahu indian. Në vitin 2018, ai kaloi vlerësimin prej 2600 në moshën 14 vjeç, gjë që në atë kohë e bëri atë lojtarin e tretë më të ri në histori që e bën këtë.

Si lojtar juniore, Nihal ishte kampion botëror nën 10 vjeç në vitin 2014 dhe u rendit i dyti në kampionatin botëror nën 12 vjeç në vitin 2015. Nihal fitoi Medaljen e Artë si pjesë e ekipit indian në FIDE Olimpiadën Online të Shahut 2020. Ai fitoi Kampionatin Botëror të të Rinjve U-18 të mbajtur online në formatin rapid në vitin 2020.

## Fëmijëria e hershme
Nihal ka lindur më 13 korrik 2004 në Thrissur, Kerala, Indi. Sarin Abdulsalam, babai i Nihalit, është dermatolog ndërsa nëna e tij, Shijin Ammanam Veetil Ummar, është psikiatre. Ai ka një motër më të vogël, Neha. Familja e tij i kaloi vitet e para në Kottayam.

Ai mund të njihte kryeqytetet dhe flamujt e 190 vendeve deri në moshën tre vjeçare. Në të njëjtën moshë, ai gjithashtu kishte arritur të njihte dhe të recitonte nga kujtesa emrat shkencorë të insekteve dhe bimëve. Në kohën kur ishte në kopshtin e lartë, ai fliste rrjedhshëm anglisht, dhe në moshën gjashtë vjeç, sapo ishte regjistruar në klasën e parë, ai i dinte të gjitha tabelat e shumëzimit deri në të gjashtëmbëdhjetën.

Nihal filloi të mësonte shah në moshën gjashtë vjeçare. Në mënyrë që djali i tij të mos ndihej i mërzitur gjatë pushimeve të shkollës, babai i tij prezantoi Nihalin me një set shahu dhe gjyshi i tij A. A. Ummar i mësoi rregullat në Kottayam, ku ai ishte student i Shkollës Angleze Excelsior. Trajneri i parë i Nihalit ishte Mathew Joseph Pottoore, trajneri i shahut i shkollës i cili e udhëzoi atë dy herë në javë në fillim dhe më pas i dha Sarin klasa të veçanta individuale.

Në vitin 2011, Nihal dhe familja e tij u kthyen në Thrissur ku Nihal iu bashkua Devamatha CMI Public School.

## Referime
## Lidhje të jashtne
* Nihal Sarin kartë vlerësimi në FIDE
* Nihal Sarin profili i lojtarit në Chess.com
NSÍ Runavík

**NSÍ Runavík** është një klub futbolli nga Runavík, Ishujt Faroe. Klubi u formua në 1957.

## Nderimet 
* **Betrideildin: 1**
** 2007
* **Kupa e Ishujt Faroe: 3**
** 1986, 2002, 2017
* **Superkupa e Ishujt Faroe: 1**
** 2008
* **1. deild: 5**
** 1978, 1983, 1990, 1993, 1996

## Skuadra aktuale 
*Redaktuar më 2 shtator 2024*

 

## Referime
EB/Streymur

**EB/Streymur** është një klub futbolli me bazë në Streymnes dhe Eiði. Klubi u formua në 1993 nga bashkimi i 2 klubeve: EB dhe Streymur.

## Nderimet 
***Betrideildin: 2**
:: 2008, 2012
***Kupa e Ishujt Faroe: 4**
:: 2007, 2008, 2010, 2011
***Superkupa e Ishujt Faroe: 3**
:: 2011, 2012, 2013
***1. deild: 2**
:: 2000, 2016

## Skuadra aktuale 
*Redaktuar më 3 shtator 2024*

## Referime
Betrideildin

**Betrideildin** është liga më e lartë i futbollit në Ishujt Faroe. Ajo u themelua në vitin 1942 si Meistaradeildin, dhe luhet në formatin aktual që nga viti 2005, kur Betrideildin zëvendësoj 1. deild si divizioni më i lartë i futbollit të vendit.

Kontestohet nga 10 klube. Në fund të çdo sezoni, dy skuadra zbresin dhe dy promovohen nga 1. deild.

## Skuadrat aktuale 
## Referime
Nazmi Mustafi

**Nazmi Mustafi** (13 nëntor 1941 në Podujevë, Mbretëria e Jugosllavisë ) është një ekonomist kosovar dhe politikan ish -jugosllav . 

## Jeta 
Nazmi Mustafi ishte kryetar i qeverisë së Krahinës Autonome të Kosovës  nga viti 1986 deri në vitin 1987 dhe Ministër i Ekonomisë jugosllave në qeverinë e Ante Markoviqit nga viti 1989 deri më 1991.

Më vonë ai ishte profesor në Fakultetin Ekonomik të Universitetit të Prishtinës, pas së cilës ishte udhëheqës i departamentit kundër korrupsionit në Prokurorinë Publike të Kosovës. Për shkak të hetimeve të EULEX-it, vetë Mustafi ishte i dyshuar për korrupsion, thuhet se i kishte ndërprerë hetimet ndaj personave të dyshuar për korrupsion në këmbim të shumave të mëdha. Ndaj tij janë ngritur akuza në shtator të vitit 2012.    

Në datën 23 maj të vitit 2013, gjykata në Pejë e dënoi me gjobë prej 10 mijë eurosh dhe pesë vjet burgim. Procedurat ankimore të ngritura nga ai në Gjykatën e Apelit të Kosovës dhe në Gjykatën Kushtetuese të Republikës së Kosovës kanë vërtetuar aktgjykimin e shkallës së parë. 

## Referime
Presidenti i universitetit

**Presidenti i universitetit** ose **kancelari** është një term që përdoret në disa sisteme për të emërtuar drejtuesin e një kolegji ose universiteti ose kreun ekzekutiv ose ceremonial të universitetit ose të një kampusi universitar brenda një sistemi universitar.

## Vështrim 
Në shumicën e kombeve të Komonuelthit dhe ish-komonuelthit, presidenti ose kancelari është zakonisht një drejtues ceremonial jorezident i universitetit. Në institucione të tilla, shefi ekzekutiv i një universiteti është zëvendës-kancelari, i cili mund të mbajë një titull shtesë si *president* (p.sh. "president & zv.kancelar"). Kancelari mund të shërbejë si kryetar i organit drejtues; nëse jo, kjo detyrë shpesh mbahet nga një kryetar i cili mund të njihet si pro-kancelar .

Në shumë vende, drejtuesi administrativ dhe arsimor i universitetit njihet si president ose rektor . Në Shtetet e Bashkuara, drejtuesi i një universiteti është më së shpeshti një president universiteti. Në sistemet universitare të SHBA-së që kanë më shumë se një universitet ose kampus të lidhur, drejtuesi ekzekutiv i një kampusi specifik mund të ketë titullin e kancelarit dhe t'i raportojë presidentit të sistemit të përgjithshëm, ose anasjelltas.

## Shih edhe 
* Dekani
* Rektori
* Prodekani
* Universiteti
* Senati i universitetit
Kolegji Universitar Reald

Kolegji Universitar “Reald” është një institucion privat i arsimit të lartë në Shqipëri, i cili ofron programe studimore në fusha të ndryshme akademike dhe profesionale, duke ndjekur standardet e sistemit të Bolonjës dhe legjislacionin kombëtar për arsimin e lartë.

### Historia 
Institucioni u krijua fillimisht si Akademia e Studimeve të Aplikuara “REALD” në vitin 2011, me vendim të Këshillit të Ministrave. Në fillimet e tij, organizohej në dy fakultete: Fakultetin e Shkencave Humane dhe atë të Shkencave Mjekësore. Në vitin 2017, pas miratimit të një statuti të ri, emri i institucionit ndryshoi në Kolegji Universitar “Reald”. Gjatë viteve, janë zhvilluar dhe riorganizuar programe të shumta studimore për të përmbushur kërkesat e tregut dhe nevojat akademike.

### Programet e studimit 
Kolegji Universitar “Reald” ofron një gamë të gjerë programesh në ciklin e parë dhe të dytë të studimeve. Programet bachelor përfshijnë fusha si financa, menaxhimi, marketingu, infermieria, fizioterapia dhe teknologjia laboratorike. Në ciklin e dytë, institucioni ofron master profesional dhe master shkencor, përfshirë fizioterapinë, financat dhe tregjet financiare, stomatologjinë dhe farmacinë. Gjithashtu, kolegji organizon programe dyvjeçare profesionale për asistentë administrativë dhe ndihmës dentarë. 

### Bashkëpunimi ndërkombëtar 
Kolegji Universitar “Reald” ka vendosur marrëveshje bashkëpunimi me universitete ndërkombëtare për të zhvilluar programe studimore dhe kërkimore të përbashkëta. Ndër bashkëpunimet kryesore përmenden ato me Universitetin e Messinës dhe Universitetin e Barit, veçanërisht në fushën e veterinarisë, me qëllim nxitjen e shkëmbimeve akademike dhe zhvillimin e përbashkët të projekteve kërkimore dhe arsimore në fusha me interes të përbashkët.
Stade Geoffroy-Guichard

**Stade Geoffroy-Guichard**, i quajtur gjithashtu **le Chaudron** ose '''L'enfer vert'*, është një stadium me shumë qëllime në Saint-Etienne, Francë. Stadiumi mban 35616 spektatorë. Ndeshjet në shtëpi luhen nga AS Saint-Étienne.

## Ngjarjet 
### Kampionati Evropian i Futbollit 1984 
### Kampionati Botëror i Futbollit 1998 
### Kampionati Evropian i Futbollit 2016 
## Lidhje të jashtme 
*Stade Geoffroy-Guichard *Worldofstadiums.com*
* Stade Geoffroy-Guichard *Stadiumguide.com''
Odds BK

**Odds BK** është një klub futbolli me bazë në Skien, Norvegji. Klubi u themelua në 1894 dhe është një nga klubet më të vjetra të botës.

## Historia 
**IF Odd** u themelua në 1885, dhe është kështu një nga klubet më të vjetra sportive në Norvegji që ekziston ende. Emri rrjedh nga romani i Viktor Rydberg *Seierssverdet*, ku një nga personazhet kryesore ishte një atlet norvegjez i quajtur Orvar Odd.

## Nderimet 
* **Kupa e Norvegjisë: 12**
** 1903, 1904, 1905, 1906, 1913, 1915, 1919, 1922, 1924, 1926, 1931, 2000
** **1. divisjon: 2**
*** 1998, 2008

## Skuadra aktuale 
*Redaktuar më 25 korrik 2024*

## Referime
Eliteserien

**Eliteserien** është liga më e lartë e futbollit norvegjez. Liga u themelua në 1937, dhe aktualisht përbëhet nga 16 ekipe. Klubi më i suksesshëm është Rosenborg BK, i cili ka fituar 26 tituj.

## Skuadrat aktuale 
## Referime
Kundërpaganizmi

**Antipaganizmi** është një term që i referohet qëndrimeve, veprimeve, apo politikave që janë kundër paganizmit ose praktikave pagane. Ky term shpesh përdoret për të përshkruar fushatat historike, politike ose fetare që synonin të shtypnin apo të zhduknin besimet dhe praktikave pagane. Kjo mund të përfshijë përpjekje për të konvertuar popullsinë pagane në një fe të caktuar, shpesh të lidhura me rritjen e feve monoteiste si krishterimi dhe islami. 

## Vështrim 
Një nga shembujt më të hershëm të antipaganizmit ndodhi gjatë përhapjes së krishtërimit në Perandorinë Romake, kur autoritetet dhe liderët e rinj të krishterë nisën të ndalojnë dhe të shkatërrojnë tempuj paganë, të persekutojnë praktikat tradicionale dhe të promovojnë një fe të vetme zyrtare. Ky proces kulmoi në shekullin e IV me ediktet e perandorëve romakë si Konstantini dhe Teodosi, të cilët ndaluan ritualet pagane dhe shpallën krishtërimin si fenë zyrtare të Perandorisë.

Një tjetër aspekt i antipaganizmit lidhet me periudhën e mesjetës, ku kisha katolike dhe autoritetet e tjera fetare ndaluan ose demonizuan çdo praktikë që konsiderohej magjike, okulte ose e lidhur me "idhujtarinë". Ky qëndrim u intensifikua në periudha të caktuara mesjetare, ku shumë individë dhe grupe që mbanin tradita pagane ose që akuzoheshin për herezi përballeshin me persekutime të ashpra.

Në botën moderne, antipaganizmi mund të shihet në qëndrime kritike ndaj rilindjes së lëvizjeve neopagane, si Wicca ose Druidizmi, që janë rikthyer në disa shoqëri perëndimore. Disa grupe fetare ende i konsiderojnë këto praktika si të papajtueshme me doktrinat e tyre dhe mund të përpiqen t'i kundërshtojnë ato përmes retorikës ose aktiviteteve misionare.

Pavarësisht prej kontekstit historik ose modern, antipaganizmi shpesh ka reflektuar konflikte më të gjera kulturore dhe fetare. Ai ka ndikuar në formimin e identiteteve kolektive dhe në mënyrën se si shoqëritë i perceptojnë dhe i përballojnë ndryshimet në traditat shpirtërore dhe kulturore. 

## Shih edhe 
* Paganizmi
* Neopaganizmi

## Referime
Dita e sportit

]]
**Ditët sportive** ose **ditët e lojës** janë ngjarje të organizuara nga shumë shkolla dhe zyra në të cilat njerëzit marrin pjesë në aktivitete sportive konkurruese, shpesh me qëllim për të fituar trofe ose çmime. 

## Vështrim 
Ndonëse këto ditë festive mbahen shpesh në fillim të verës, ato vihen në skenë edhe në stinët e vjeshtës ose pranverës, veçanërisht në vendet ku vera është shumë e ashpër. Shkollat organizojnë shumë ditë sportive në të cilat fëmijët marrin pjesë në ngjarje dhe aktivitete të ndryshme sportive. Zakonisht mbahen në shkollat fillore.

Në shkollat që përdorin sistem shtëpiak, veçori e shkollës është konkurrenca ndërmjet shtëpive; kjo vihet re veçanërisht gjatë ngjarjeve sportive të tilla si një ditë sportive brenda shtëpive.

Lojërat që luhen në ditët e sportit të shkollës mund të jenë të gjera dhe të ndryshme. Ato mund të përfshijnë sprinte të drejtpërdrejta dhe gara më të gjata për të gjitha grupmoshat, si dhe gara me vezë dhe lugë. Drejtohen gara me tre këmbë, si dhe gara me thasë, gara me karroca dore dhe gara prindërish krahas me garat e fëmijëve. Gjithashtu kryhen kërcime së gjati dhe kërcime së larti. Lojëra shtesë zhvillohen tradicionalisht në Irlandë dhe në Mbretërinë e Bashkuar, të tilla si loja patkua.

## Polemikat 
Vitet e fundit ka pasur një sërë polemikash rreth ditëve të sportit të shkollës, shumë prej të cilave janë publikuar nga mediat.

Disa shkolla kanë hequr ose ndryshuar shumë ditët sportive me arsyetimin se ato janë shumë konkurruese dhe mund të dëmtojnë vetëvlerësimin e nxënësve, me disa komentues që bëjnë thirrje për ndalimin e ngjarjes për shkak të poshtërimit publik që u shkaktohet atyre fëmijëve që nuk janë të talentuar në sport. Kjo pikëpamje është dënuar si "korrektësi politike" nga shumë komentues, veçanërisht nga gazetarja Melanie Phillips në librin e saj të vitit 1996 *All Must Have Prizes*, një libër i kritikuar rëndë nga recensentët për analizat e supozuara paragjykuese, pa fakte dhe të shtrembëruara.

Në qershor të vitit 2005, revista *Country Life* publikoi një raport duke pretenduar se ditët e sportit në shkollë janë bërë tepër konkurruese për shkak të prindërve mbizotërues dhe "tepër të zellshëm", të cilët u bëjnë shumë presion fëmijëve të tyre për të pasur sukses. Raporti zbuloi gjithashtu se shumë shkolla kanë ndaluar garat "nëna dhe baballarë" për shkak të grindjeve dhe mashtrimeve.

Që nga mesi i viteve 1990, një numër shkollash dhe autoritetesh arsimore kanë ndaluar fotografimin dhe filmimin me kamera video në ditët sportive dhe ngjarje të tjera shkollore. Disa autoritete përmendin çështjet e përgjithshme të privatësisë si justifikim për ndalimin. Të tjerë kanë ngritur shqetësime për pedofilët, të cilët nga ana e tyre kanë ndezur akuza për histeri dhe panik moral . Shumë prindër kanë shprehur zemërim për të paaftë për të bërë fotografi ose video si kujtim të këtyre ngjarjeve dhe ndalimi është kritikuar nga disa si një reagim paranojak i tepërt ndaj shqetësimeve të publikut për pedofilinë dhe çështjet e sigurisë së fëmijëve.

## Shih edhe 
* Sporti
* Edukimi fizik

## Referime
Jani Terova

**Jani Terova** i njohur edhe me emrin e plotë, Jani Risto Lazi Terova, ishte një mësues dhe autor shqiptar, i njohur kryesisht për kontributet e tij në fushën e arsimit dhe edukimit në gjuhën shqipe gjatë fundit të shekullit XIX. Ai kujtohet veçanërisht për botimin e "Abetares shqipe" në vitin 1887, e cila përbën një gur themeli në zhvillimin e shkrim-leximit shqip.

Abetarja e Terovës spikati për fokusin e saj te dialekti toskë i shqipes, i cili po fitonte gjithnjë e më shumë ndikim në atë kohë. Për më tepër, ajo përmbante një sërë ushtrimesh dhe ilustrimesh që ndihmonin nxënësit e rinj të përvetësonin shkathtësitë e leximit dhe shkrimit.

Vepra e Terovës ishte pjesë e një përpjekjeje më të gjerë nga intelektualët shqiptarë për të promovuar arsimin dhe shkrim-leximin në gjuhën amtare, duke sfiduar rrethanat e vështira nën sundimin osman dhe mungesën e njohjes zyrtare. Kjo abetare, së bashku me punime të tjera nga edukatorët shqiptarë, luajti një rol kyç në formësimin e identitetit kombëtar shqiptar dhe në ruajtjen e gjuhës shqipe. 

Kjo e bën Jani Terovën një figurë të rëndësishme jo vetëm për arsimin, por edhe për përpjekjet për mbrojtjen e trashëgimisë kulturore dhe kombëtare në periudhën e Rilindjes Kombëtare Shqiptare.

## Shih edhe 
* Abetarja shqipe
* Historia e arsimit shqiptar
Llazi Taçi

**Llazi Taçi** (27 janar 1942, Korçë) ështe një piktor dhe ilustrues korçar i njohur, i lindur në Korçë në vitin 1942. Ai studioi në Shkollën e Arteve të Tiranës nga viti 1954 deri në 1960 dhe më pas në Akademinë e Arteve në Tiranë deri në vitin 1961. Taçi është i njohur për pikturat e tij të stilit figurativ, duke përfshirë tablonë e njohur "Maro Konda," e cila përshkruan trimërinë e një gruaje gjatë një betejës historike. 

## Referime
Tempulli Manheim

**Tempulli Manheim** është një tempull (hof) neopagan që ndodhet në Korinth në Komunën Faaborg-Midtfyn, Danimarkë. Ndërtesa u hap në vitin 2016 dhe i kushtohet perëndive nordike. Ai është në pronësi të stilistit Jim Lyngvild, një praktikues i heathenrisë.

## Historia 
Tempulli u ndërtua me nxitjen e stilistit danez Jim Lyngvild dhe është hofi i parë pagan në Danimarkë që nga koha e Mesjetës.  Ajo u ndërtua në tre javë nga Lyngvild dhe një grup miqsh dhe u përfundua në fund të marsit 2016. 

Inaugurimi u bë më 30 maj 2016. Pjesëmarrës në këtë aktivitet ishin miqtë e Lyngvild, Pia Kjærsgaard, Kryetarja e Parlamentit Danez, e cila preu shiritin dhe Inger Støjberg, Ministrja daneze për Integrimin, e cila kreu ceremoninë e emërtimit, duke e quajtur ndërtesën e Tempullit Manheim (Home of Man - Shtpia e njeriut) në birrë.   Kjeld Holm, një ish- peshkop i Aarhusit, e quajti "groteske" që të dy politikanët kishin marrë pjesë në këtë ngjarje, duke thënë se ata kurrë nuk do të kishin bërë të njëjtën gjë për një xhami . 

## Arkitektura dhe diznjni 
Tempulli Manheim ndodhet pranë shtëpisë së Lyngvild, "kështjellës së vikingëve" Ravnsborg, në qytetin Korinth në Funen .  Është 12 metra i lartë dhe ka një sipërfaqe prej 6 × 13 metra.   Dizajni u frymëzua nga gërmimet e tempullit Uppåkra në Scania. 

## Shih edhe 
* Paganizmi
* Neopaganizmi
* Feja në Danimarkë
Gëzim Visoka

**Gëzim Visoka** është një studius shqiptar, i njohur për punën e tij në fushën e marrëdhënieve ndërkombëtare, studimeve të paqes dhe konflikteve, si dhe çështjeve të shtetndërtimit dhe drejtësisë kalimtare. 

## Biografia 
Gëzim Visoka është profesor i asociuar në Universitetin e Dublinit, në Irlandë, dhe ka publikuar gjerësisht artikuj mbi temat e politikës ndërkombëtare, me fokus të veçantë në Ballkanin Perëndimor.

Përveç angazhimit të tij akademik, Visoka është një zë i rëndësishëm në debatet mbi integrimin evropian të Ballkanit dhe sfidat e drejtësisë pas konflikteve. Ai ka dhënë kontribut të madh edhe në zhvillimin e teorive dhe praktikave të shtetndërtimit si proces kompleks që ndërthur politika lokale dhe ndërkombëtare.

Punimet e Visokës shpesh përqendrohen në dinamikat e shtetndërtimit në Kosovë, rolin e bashkësisë ndërkombëtare në proceset e paqes, dhe politikat e njohjes ndërkombëtare. Ai ka kontribuar me libra, artikuj akademikë dhe analiza të thelluara që janë vlerësuar nga studiues të ndryshëm dhe institucione ndërkombëtare.

## Publikime 
Disa nga librat e tij më të rëndësishëm përfshijnë:

* "Shaping Peace in Kosovo: The Politics of Peacebuilding and Statehood" (2017), ku analizon procesin e ndërtimit të paqes dhe shtetit në Kosovë.

* "Acting Like a State: Kosovo and the Everyday Making of Statehood" (2020), ku eksploron praktikat e përditshme që kontribuojnë në forcimin e sovranitetit dhe identitetit shtetëror të Kosovës.

## Shih edhe 
* Universiteti i Dublinit

## Referime
Apostol Pango

**Apostol Pango** (1937–2015) 

Historian dhe studiues shqiptar

Apostol Pango ishte një personalitet në historiografinë shqiptare, i njohur për kontributet e tij  në studimin e historisë kombëtare dhe rajonale, veçanërisht të zonave të Jugut të Shqipërisë. Ai u dallua si historian, pedagog dhe drejtues institucionesh kulturore.

Apostol Pango lindi më 15 maj 1937, në fshatin Topovë të Zagorisë, në rrethin e Gjirokastrës. Arsimin fillor e kreu në vendlindje dhe në Sheper, ndërsa arsimin e mesëm e vazhdoi në shkollën pedagogjike të Shkodrës, një ndër institucionet më të rëndësishme të kohës për përgatitjen e arsimtarëve.

Studimet e larta i kreu në Universitetin e Tiranës, në Fakultetin e Histori-Filologjisë, dega Histori, ku u diplomua në vitin 1961. Ky formim i dha bazat për një karrierë të gjatë dhe të suksesshme në fushën e arsimit dhe të kërkimit historik.

Pas diplomimit, Apostol Pango punoi si mësues historie në shkollën e mesme të qytetit të Delvinës për një periudhë 16-vjeçare (1961–1977). Gjatë kësaj kohe, ai jo vetëm që edukoi breza të rinjsh, por gjithashtu u angazhua në hulumtime historike për të dokumentuar ngjarje dhe personalitete të rëndësishme të historisë shqiptare.

Në vitin 1977, Pango u emërua drejtor i Muzeut Historik të Sarandës, një rol që e mbajti deri në vitin 1998. Në këtë periudhë, ai u angazhua në ruajtjen dhe promovimin e trashëgimisë kulturore dhe historike të zonës së Sarandës dhe Delvinës. Pas krijimit të qendrave kulturore, Pango shërbeu si drejtor i Qendrës Kulturore Sarandë (1996–1998).

Apostol Pango ka botuar një sërë veprash që trajtojnë aspekte të ndryshme të historisë shqiptare. Punimet e tij mbulojnë një gamë të gjerë temash, nga lëvizja kombëtare shqiptare në Çamëri deri te biografitë e figurave të rëndësishme kombëtare dhe studime enciklopedike për rajonin e Delvinës dhe Sarandës.

Ndër veprat kryesore të tij janë:

* "Hasan Tahsimi" (bashkautor, 1982) 
* "Tre luftëtarë të çështjes kombëtare" (1983) 
* "Luftëtarë të penës dhe pushkës" (1985) 
* "Lëvizja kombëtare shqiptare në Çamëri në vitet 1908–1912" (disertacion, 1989) 
* "Namik Delvina: monografi" (1996) 
* "Enciklopedia e Delvinës dhe e Sarandës" (2002) 
* "Delvina: histori e shkurtër" (2008) 
* "Enciklopedia arsimore e rretheve Sarandë dhe Delvinë" (bashkautor, 2009) 
* "Topova e Zagorisë" (bashkautor, 2010) 
* "Kleanthi Koçi, emblemë e drejtësisë shqiptare" (bashkëpunoi, 2012) 
* "300 autorë të huaj për Shqipërinë" (bashkautor, 2014)
* "Delvina në regjistrimet osmane" (2015) .

Puna e Apostol Pangos në historiografi është vlerësuar për ndriçimin e aspekteve më pak të njohura të historisë shqiptare, veçanërisht për rajonet e jugut. Ai mbetet një figurë e respektuar për qasjen e tij të kujdesshme dhe të thelluar ndaj dokumentimit historik, duke lënë pas një trashëgimi të pasur për brezat e ardhshëm të studiuesve.

Apostol Pango ndërroi jetë në vitin 2015, duke lënë pas një pasuri intelektuale që vazhdon të jetë një burim i rëndësishëm për historiografinë shqiptare.

## Burimet
Vantika Agrawal

**Vantika Agrawal** (lindi më 28 shtator 2002) është një shahiste indiane që mban titujt FIDE si Mjeshtre e madhe Femër dhe Mjeshtre Ndërkombëtare. Ajo është tre herë fituese e medaljes së artë në Olimpiadën e Shahut, duke përfshirë dy medalje të arta në Olimpiadën e 45-të të Shahut më 2024 në Budapest. Ajo fitoi një medalje argjendi me Ekipin Indian në Lojërat Aziatike Hangzhou 2022. Çmimet e Agrawal përfshijnë gjithashtu medalje në Komonuelth, Rininë Botërore, Rininë Aziatike dhe Kampionatin Kombëtar.

## Jeta e hershme
Vantika lindi nga Ashish dhe Sangeeta Agrawal më 28 shtator 2002 në Uttar Pradesh, Indi, ku ajo kreu shkollimin e saj nga Amity International School, Noida. Ajo filloi të luante shah në moshën shtatë vjeçare së bashku me vëllain e saj të madh, Visheshin. Vantika fitoi medaljen e saj të parë të artë të madhe në moshën nëntë vjeçare në Kampionatin Aziatik të Shkollave nën-9, Delhi. Të dy prindërit e saj janë kontabilistë të autorizuar. Ajo mban një diplomë B.Com (nderon) nga Kolegji i Tregtisë Shri Ram, Universiteti i Delhit. 

## Referime
## Lidhje të jashtme
* Vantika Agrawal karta e vlerësimit në FIDE
* Vantika Agrawal profili dhe lojërat në Chessgames.com
* Vantika Agrawal lojërat e shahut në 365chess.com
Bashkësia Asatru

**Bashkësia Ásatrú** (), e njohur gjithashtu thjesht si **Ásatrú**, është një organizatë fetare islandeze e besimit pagan (në Islandë quhet gjithashtu edhe shkurt, Ásatrú, "besimi i Ás-ve"). Ajo u themelua në ditën e parë të verës më 1972 dhe u njoh si një organizatë fetare e regjistruar në vitin 1973, duke fituar të drejtën të kryejë ceremoni me vlefshmëri ligjore dhe të marrë një pjesë të taksës fetare. **Allsherjargoði** është zyrtari kryesor fetar.

## Përmbledhje 
Organizata u drejtua nga fermeri dhe poeti Sveinbjörn Beinteinsson nga viti 1972 deri në vdekjen e tij në vitin 1993. Gjatë shumicës së kësaj periudhe anëtarësimi nuk i kalonte 100 persona dhe pasi entuziazmi fillestar u zbeh, kishte pak aktivitet. Koha e kryepriftit tjetër, Jörmundur Ingi Hansen (1994-2002), pa rritje dhe aktivitet të konsiderueshëm, duke përfshirë hartimin e një  vendi i varrimit. Këto tendenca kanë vazhduar nën kryepriftin e tanishëm, muzikant Hilmar Örn Hilmarsson (2003 e tanishme), dhe që nga 1 janari 2018, organizata ka 5770 anëtarë të regjistruar, rreth një e treta e të cilëve janë gra. Që nga viti 2002, numri i anëtarëve të regjistruar është rritur çdo vit nga 8% (2006-2007) në 21% (2011-2012).

Bashkësia Fetare Ásatrúarfélagið nuk ka një dogmë të caktuar fetare ose teologji, por kryepeshtarët kanë tendencë drejt një panteizmi global. Rituali qendror është festa e komunit blot, por priftërinjtë goðar gjithashtu kryejnë ceremoni të pagëzimit, rituale të moshës së pjekurisë, dasma dhe funerale. Organizatata ka marrë në disa raste qëndrim mbi çështje politike, përfshirë abortin, martesën e homoseksualëve, ndarjen e kishës dhe shtetit dhe çështjet mjedisore. Organizata është një anëtar themelues i Kongresit Evropian të Religioneve Etnike.

Që në fillim,  nuk ka pasur ndonjë dogmë apo teologji fikse fetare. Anëtarët individualë kanë besime të ndryshme (ka, për shembull, një numër anëtarësh Wiccan ).  Megjithëse anëtarët nuk pritet të ndjekin drejtimin e ndonjë autoriteti fetar, të gjithë kryepriftërinjtë kanë shprehur publikisht bindjet e tyre personale në një moment apo në një tjetër.

Që nga viti 2007, Bashkësia Asatru (Ásatrúarfélagið) merr pjesë në rikuperimin dhe ripyllëzimin e pyjeve në Heiðmörk në bashkëpunim me Shoqatën Islandeze të Pyjeve (Icelandic Forestry Association). 

## Shih edhe 
* Paganizmi nordik
* Paganizmi modern

## Referime
Civilization

'''Sid Meier's Civilization''' është një lojë video me strategji 4X e 1991, e zhvilluar dhe publikuar nga MicroProse. Loja fillimisht u zhvillua për MS-DOS që funksionon në një PC dhe ka pësuar rishikime të shumta për platforma të ndryshme. Lojtari ka për detyrë të udhëheqë një qytetërim të tërë njerëzor gjatë disa mijëvjeçarëve duke kontrolluar fusha të ndryshme si zhvillimi urban, eksplorimi, qeveria, tregtia, kërkimi dhe ushtria. Lojtari mund të kontrollojë njësitë individuale dhe të avancojë eksplorimin, pushtimin dhe zgjidhjen e botës së lojës. Lojtari mund të marrë gjithashtu vendime të tilla si përcaktimi i formave të qeverisjes, normave të taksave dhe prioriteteve kërkimore. Qytetërimi i lojtarit është në konkurrencë me qytetërime të tjera të kontrolluara nga kompjuteri, me të cilat lojtari mund të hyjë në marrëdhënie diplomatike që mund të përfundojnë ose në aleanca ose të çojnë në luftë.

Qytetërimi u projektua nga Sid Meier dhe Bruce Shelley pas sukseseve të Silent Service, Sid Meier's Pirates! dhe Manjati i Hekurudhave. Civilization ka shitur 1.5 milion kopje që nga publikimi i tij dhe konsiderohet si një nga lojërat kompjuterike më me ndikim në histori për shkak të krijimit të zhanrit 4X. Përveç suksesit të saj komercial dhe kritik, loja është konsideruar e vlefshme nga ana pedagogjike për shkak të prezantimit të marrëdhënieve historike dhe një nga videolojërat më të mëdha të bëra ndonjëherë nga disa botime. Një ribërje me shumë lojtarë, Sid Meier's CivNet, u lëshua për PC në 1995. Civilization u pasua nga disa vazhdime duke filluar me Civilization II, me skenarë të ngjashëm ose të modifikuar.

## Shiko edhe 
* Civilization II
* Civilization (seri)

## Referime
Pikëpyetja

thumb|right|Shënja e pikëpyetjes.|143x143px
**Pikëpyetja**, **?** (e njohur edhe si pika e pyetjes, pyetja ose erotema në gazetari) është një shenjë pikësimi që tregon një klauzolë ose frazë pyetëse ose pyetëse në shumë gjuhë.

## Historia 
Në shekullin e pestë, dorëshkrimet e Biblës Siriane përdorën pikëpyetje, sipas një teorie të vitit 2011 nga specialisti i dorëshkrimeve Chip Coakley: ai beson se zagwa elaya ("çifti i sipërm"), një pikë vertikale e dyfishtë mbi një fjalë në fillim të një fjalie, tregon se fjalia është një pyetje.

Nga rreth 783, në Godescalc Evangelistary, dëshmohet një shenjë e përshkruar si "një rrufe që godet nga e djathta në të majtë". Kjo shenjë më vonë quhet punctus interrogativus. Sipas disa paleografëve, ai mund të ketë treguar intonacion, ndoshta i lidhur me notimin e hershëm muzikor si neumet. Një teori tjetër është se "flici i rrufesë" ishte fillimisht një tildë ose titull, si në ·~, një nga shumë shenjat me onde ose pak a shumë të pjerrëta të përdorura në tekstet mesjetare për të treguar gjëra të tilla si shkurtesat, të cilat më vonë do të bëheshin diakritikë të ndryshëm ose ligaturat.

Nga shekulli i 10-të, elementi përcaktues i lartësisë (nëse ka ekzistuar ndonjëherë) duket se është harruar gradualisht, kështu që shenja "flici i rrufesë" (me goditje nganjëherë pak të lakuar) shpesh shihet në mënyrë indiferente në fund të klauzolave, nëse ato mishërojnë një pyetje apo jo.

Në fillim të shekullit të 13-të, kur rritja e komuniteteve të studiuesve (universiteteve) në Paris dhe qytete të tjera të mëdha çoi në një zgjerim dhe riorganizim të tregtisë së prodhimit të librave, shenjat e pikësimit u racionalizuan duke caktuar "flicin e rrufesë" në mënyrë specifike për pyetjet; Në këtë kohë, goditja ishte më e lakuar dhe mund të njihet lehtësisht si pikëpyetja moderne.

Në 1598, termi anglez point of interrogation vërtetohet në një fjalor italisht-anglisht nga John Florio.

Në vitet 1850, termi pikëpyetje dëshmohet:Shenja që do të vini re në këtë mësim është e kësaj forme? E shihni është bërë duke vendosur një shenjë pak të shtrembër në një pikë... Emri i kësaj pike është Pikëpyetje, sepse vihet gjithmonë pas një pyetjeje. Ndonjëherë quhet me një emër më të gjatë dhe më të vështirë. Emri i gjatë dhe i vështirë është Pika e marrjes në pyetje.

## Shiko edhe 
* Pikëçuditsja
* Pikëpresja

## Referime
Vaishali Rameshbabu

**Vaishali Rameshbabu** (lindi më 21 qershor 2001) është një mjeshtre e madhe shahu indiane. Ajo u bë dy herë kampione e Turneut e FIDE Women's Grand Swiss në vitet 2023 dhe 2025, duke siguruar kualifikimin për dy edicione të Turneut të Kandidateve për Femra në vitet 2024 dhe 2026 respektivisht. Ajo gjithashtu fitoi medaljen e bronztë në Kampionatin Botëror të Shahut Blitz për Femra 2024.

Ajo është motra e madhe e mjeshtrit të madh të shahut R Praggnanandhaa.

## Jeta personale
Vaishali lindi në Chennai, Tamil Nadu më 21 qershor 2001. Babai i saj, Rameshbabu, punon si menaxher dege në TNSC Bank, dhe nëna e saj, Nagalakshmi, është amvise. Vëllai i saj më i vogël R Praggnanandhaa është gjithashtu një mjeshtër i madh shahu.

## Karriera
Vaishali fitoi Kampionatin Botëror të Shahut për të Rinj për Vajza nën-12 më 2012 dhe nën-14 më 2015. Në vitin 2013, në moshën 12-vjeçare, ajo mundi kampionin e ardhshëm botëror të shahut Magnus Carlsen në një garë simul që Carlsen mbajti ndërsa ishte në qytetin e saj të lindjes në Chennai për Kampionatin Botëror të Shahut 2013.

Në vitin 2016, ajo mori titullin Mjeshtre Ndërkombëtare Femër (WIM), dhe në tetor 2016, ajo u rendit e dyta në Indi dhe në Botërorin nr.12 për vajza nën-16. Në atë kohë, ajo kishte një vlerësim Elo prej 2300.

Ajo u bë një Mjeshtre e madhe Grua (WGM) duke përfunduar normën e saj përfundimtare në turneun e shahut të hapur të Universitetit Teknik të Rigës Open në Riga, Letoni më 12 gusht 2018.

Vaishali ishte pjesë e ekipit fitues të medaljes së artë në Online Olympiad 2020, ku India fitoi medaljen e saj të parë ndonjëherë.

Ajo mori titullin e saj Mjeshtre Ndërkombëtare (IM) në vitin 2021. Në vitin 2022, Vaishali fitoi Memorialin e 8-të Fischer, duke shënuar 7.0/9 dhe duke fituar normën e saj të dytë të Mjeshtres së Madhe.

Vaishali u ftua të merrte pjesë në Kampionatin e Shahut të Shpejtë FIDE për Femra 2022, ku ajo mundi Kampionen Botërore të Shahut Blitz për Femra, Bibisara Assaubayeva, në raundin e 16-të, dhe bashkatdhetaren Harika Dronavalli në çerekfinale.

Vaishali luajti në tabelën 3 në seksionin e femrave në Olimpiadën e 44-të të Shahut në Mamallapuram, Chennai, në korrik-gusht 2022. Ekipi i femrave të Indisë fitoi medaljen e bronztë të ekipit, dhe Vaishali fitoi bronzin individual për tabelën 3.

Vaishali luajti në Tata Steel Challengers 2023, duke shënuar 4.5/14 dhe duke mposhtur dy GM të vlerësuar 2600,  Luis Paulo Supi dhe Jerguš Pecháč.. Ajo përfundoi e dymbëdhjeta në renditjen e përgjithshme.

## Çmimet
* Arjuna Award: 2024

## Referime
## Lidhje të jashtme
* Vaishali Rameshbabu karta e vlerësimit në FIDE
* Vaishali Rameshbabu profili dhe lojërat në Chessgames.com
21 Popullore

thumb
**21 Popullore** është një kanal televiziv në Kosovë, i themeluar në vitin 2008. Stacioni televiziv muzikor i përket kompanisë transmetuese *RTV 21* . Selia është në Prishtinë .

## Program 
Në 21 Popullore mund të dëgjoni muzikë popullore, këngë më të vjetra dhe muzikë pop të përzier me muzikë popullore .

b “21 Popullore” është një kanal televiziv që i përket rrjetit televiziv **RTV 21** në Kosovë. Ky kanal është i dedikuar kryesisht për promovimin dhe transmetimin e muzikës popullore shqiptare, duke u bërë një pikë referimi për dashamirët e kësaj gjinie muzikore. Programacioni i tij përfshin kryesisht këngë tradicionale, folklorike dhe valle nga trevat shqiptare, duke mbështetur kështu ruajtjen dhe zhvillimin e trashëgimisë kulturore.

Përveç muzikës, “21 Popullore” mund të ofrojë gjithashtu intervista me artistë të njohur, materiale rreth traditave dhe kulturës shqiptare, si dhe transmetime të ngjarjeve festive apo dasmave, duke e bërë atë të afërt me publikun që identifikohet me këtë stil artistik. Si pjesë e rrjetit të gjerë të RTV 21, ky kanal synon të ofrojë një përvojë të larmishme argëtuese dhe edukative për audiencën e vet.

## Shih edhe 
* Media në Prishtinë

## Lidhjet e jashtme 
* 21 Faqja e internetit Popullore
Sistemi i vlerësimit Elo

**Sistemi i vlerësimit Elo** është një metodë për llogaritjen e aftësisë relative të lojtarëve në lojëra ku konkurrojnë dy kundërshtarë, si për shembull shahu. Ai përdoret gjithashtu si sistem vlerësimi në shumë lojëra kompjuterike ku garojnë lojtarë të shumtë.

Fjala Elo shpesh shkruhet me shkronja të mëdha, megjithatë nuk është një akronim. Ajo rrjedh nga mbiemri i krijuesit të saj, profesor Arpad Elo (Árpád Élő), një fizikant amerikan me origjinë hungareze (1903-1992)

## Përllogaritja 
Vlerësimi Elo i një lojtari është një numër që mund të ndryshojë në varësi të rezultateve të lojërave të vlerësuara që ai zhvillon. Pas çdo ndeshjeje, lojtari fitues merr pikë nga ai humbës. Diferenca midis vlerësimit Elo të fituesit dhe humbësit përcakton numrin total të pikëve të fituara ose të humbura pas lojës. Nëse lojtari me vlerësim më të lartë fiton, vetëm disa pikë do të merren nga ai me vlerësim më të ulët. Megjithatë, nëse lojtari me vlerësim më të ulët arrin një fitore befasuese, shumë pikë do të kalohen. Në rast të një barazimi, lojtari me vlerësim më të ulët do të fitojë disa pikë nga lojtari me vlerësim më të lartë. Kjo do të thotë se sistemi i vlerësimit është vetërregullues. Lojtarët me vlerësime tepër të ulëta ose të larta, në afatgjatë, do të performojnë përkatësisht më mirë ose më keq se parashikimi i sistemit, duke fituar ose humbur pikë derisa vlerësimet të pasqyrojnë realisht fuqinë e tyre të lojës.

## Referime